OBAVJEŠTENJE O REALIZACIJI AKREDITOVANOG PROGRAMA OBUKE

 “STANDARDNI PORODIČNI SMJEŠTAJ ZA ODRASLA I STARIJA LICA“

Poštovani/e,

Obavještavamo vas da Zavod za socijalnu i dječju zaštitu **27. i 28. aprila 2023. godine** organizuje obuku, po akreditovanom programu “Standardni porodični smještaj za odrasla i starija lica“.

**Obuka će se održati u Zavodu za socijalnu i dječju zaštitu u Podgorici, Podljubović bb, za 20 stručnih radnika.**

Obuka je namijenjena stručnim radnicima u centrima za socijalni rad koji rade sa odraslim i starim licima i stručnim radnicima kod pružaoca usluge smještaja odraslih lica sa invaliditetom i starih lica.

Opšti cilj obuke je unapređenje kompetencija stručnih radnika u centrima za socijalni rad i kod pružaoca usluge smještaja odraslih lica sa invaliditetom i starih lica, radi obezbjeđenja kvalitetnog i adekvatnog pružanja usluge standardnog porodičnog smještaja za odrasla i stara lica. Takođe, ostvarivanje ovog cilja doprinosi unaprjeđenju zaštite odraslih i starih lica, sveukupnom zadovoljstvu korisnika smještenih u porodicu i smanjuje rizik od institucionalizacije pomenutih korisnika.

Realizatori obuke su Sanja Topalović, psiholog, sistemski porodični psihoteraput, koja je i autor obuke i Biljana Konjević, socijalni radnik, sisemski porodični psihoteraput.

**Svi učesnici će dobiti sertifikat o uspješno završenom programu obuke.**

Troškove organizacije obuke snosi Zavod za socijalnu i dječju zaštitu. Zbog ograničenog broja mjesta registracija učesnika će biti vođena po redosledu prijavljivanja.

**Prijavljivanje zainteresovanih je najkasnije do 20. aprila 2023. godine, putem e- maila:** **crnagorazavod@gmail.com****.**